title: 2012/776/ЕС: Решение на Съвета от 6 декември 2012 година относно позицията, която да бъде взета от името на Европейския съюз в рамките на Съвета за асоцииране, създаден със Споразумението за асоцииране между Европейската икономическа общност и Турция, по отношение на приемането на разпоредби относно координацията на системите за социална сигурност

text:
               13.12.2012

               BG

               Официален вестник на Европейския съюз

               L 340/19

         РЕШЕНИЕ НА СЪВЕТА
   от 6 декември 2012 година
   относно позицията, която да бъде взета от името на Европейския съюз в рамките на Съвета за асоцииране, създаден със Споразумението за асоцииране между Европейската икономическа общност и Турция, по отношение на приемането на разпоредби относно координацията на системите за социална сигурност
   (2012/776/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 48 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението за асоцииране между Европейската икономическа общност и Турция (1) („Споразумението“) и Допълнителният протокол към Споразумението от 23 ноември 1970 г. (2) („Допълнителният протокол“) предвиждат, че свободното движение на работници между Съюза и Турция се осъществява постепенно.

               (2)

               В член 9 от Споразумението се предвижда, че в рамките на Споразумението се забранява каквато и да било дискриминация на основание гражданство.

               (3)

               В член 39 от Допълнителния протокол се предвижда Съветът за асоцииране да приеме мерки за социална сигурност за работниците с турско гражданство, които се придвижват в рамките на Съюза, и за членовете на техните семейства, които пребивават в Съюза.

               (4)

               Като първа стъпка към изпълнението на член 39 от Допълнителния протокол и на член 9 от Споразумението в областта на социалната сигурност на 19 септември 1980 г. Съветът за асоцииране прие Решение № 3/80 за прилагането на схемите за социална сигурност на държавите — членки на Европейските общности, спрямо турски работници и членовете на техните семейства (3) („Решение № 3/80“).

               (5)

               Необходимо е да се гарантира цялостното изпълнение на член 9 от Споразумението и на член 39 от Допълнителния протокол в областта на социалната сигурност.

               (6)

               Необходимо е да се актуализират изпълнителните разпоредби на Решение № 3/80, така че те да отразяват промените в областта на координацията на социалната сигурност в Европейския съюз (4).

               (7)

               Следователно Решение № 3/80 следва да бъде отменено и заменено с решение на Съвета за асоцииране, с което наведнъж се изпълняват съответните разпоредби от Споразумението и Допълнителния протокол по отношение на координацията на системите за социална сигурност.

               (8)

               Целесъобразно е да бъде определена позицията, която да бъде взета от името на Съвета в рамките на Съвета за асоцииране по отношение на разпоредбите относно координацията на системите за социална сигурност.

               (9)

               Следователно позицията на Съюза в рамките на Съвета за асоцииране следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от името на Европейския съюз в рамките на Съвета за асоцииране, създаден със Споразумението за асоцииране между Европейската икономическа общност и Турция, по отношение на приемането на разпоредби относно координацията на системите за социална сигурност, се основава на проекта за решение на Съвета за асоцииране, приложен към настоящото решение.
   Незначителните промени в посочения проект за решение могат да бъдат договорени от представителите на Съюза в Съвета за асоцииране, без да е необходимо приемането на допълнително решение на Съвета.
   Член 2
   Настоящото решение влиза в сила в деня на приемането му.

      Съставено в Брюксел на 6 декември 2012 година.

            За Съвета

            Председател

         S. CHARALAMBOUS

      (1)  ОВ 217, 29.12.1964 г., стр. 3687/64.

      (2)  ОВ L 293, 29.12.1972 г., стр. 3.

      (3)  ОВ C 110, 25.4.1983 г., стр. 60.

      (4)  Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (ОВ L 166, 30.4.2004 г., стр. 1); Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (ОВ L 284, 30.10.2009 г., стр. 1); Регламент (ЕС) № 1231/2010 на Европейския парламент и на Съвета от 24 ноември 2010 г. за разширяване на обхвата на Регламент (ЕО) № 883/2004 и на Регламент (ЕО) № 987/2009 по отношение на гражданите на трети държави, които все още не са обхванати от тези регламенти единствено на основание тяхното гражданство (ОВ L 344, 29.12.2010 г., стр. 1).

      ПРОЕКТ ЗА
      РЕШЕНИЕ № …/… НА СЪВЕТА ЗА АСОЦИИРАНЕ ЕС—ТУРЦИЯ
      от …
      по отношение на приемането на разпоредби относно координацията на системите за социална сигурност
      СЪВЕТЪТ ЗА АСОЦИИРАНЕ,
      като взе предвид Споразумението за асоцииране между Европейската икономическа общност и Турция (1), и по-специално член 22, параграф 3 от него,
      като взе предвид Допълнителния протокол от 23 ноември 1970 г. (2), и по-специално член 39 от него,
      като има предвид, че:

                  (1)

                  Споразумението за асоцииране между Европейската икономическа общност и Турция („Споразумението“) и Допълнителният протокол към Споразумението от 23 ноември 1970 г. („Допълнителният протокол“) предвиждат, че свободното движение на работници между Съюза и Турция се осъществява постепенно.

                  (2)

                  В член 9 от Споразумението се предвижда, че в рамките на Споразумението се забранява каквато и да било дискриминация на основание гражданство.

                  (3)

                  В член 39 от Допълнителния протокол се предвижда координация на системите за социална сигурност на Турция и държавите-членки и се определят принципите за такава координация.

                  (4)

                  В член 39 от Допълнителния протокол се предвижда и Съветът за асоцииране да приеме мерки за социална сигурност за работниците с турско гражданство, които се придвижват в рамките на Общността, и за членовете на техните семейства, които пребивават в Общността.

                  (5)

                  Като първа стъпка към изпълнението на член 39 от Допълнителния протокол на 19 септември 1980 г. Съветът за асоцииране прие Решение № 3/80 за прилагането на схемите за социална сигурност на държавите — членки на Европейските общности, спрямо турски работници и членовете на техните семейства (3) („Решение № 3/80“).

                  (6)

                  Необходимо е да се гарантира цялостното изпълнение на член 9 от Споразумението и на член 39 от Допълнителния протокол в областта на социалната сигурност.

                  (7)

                  Необходимо е да се актуализират изпълнителните разпоредби на Решение № 3/80, така че те да отразяват последните промени в областта на координацията на социалната сигурност в Европейския съюз.

                  (8)

                  Регламент (ЕС) № 1231/2010 (4) разширява обхвата на разпоредбите на Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социално осигуряване (5) и на Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (6) по отношение на гражданите на трети държави, които не попадат в обхвата на тези разпоредби на основание тяхното гражданство. В Регламент (ЕС) № 1231/2010 вече е застъпен принципът за сумиране на натрупаните от турските работници в различните държави-членки осигурителни периоди по отношение на правото на придобиване на определени обезщетения, посочени в член 39, параграф 2 от Допълнителния протокол.

                  (9)

                  Следователно Решение № 3/80 следва да бъде отменено и заменено с решение на Съвета за асоцииране, с което наведнъж се изпълняват съответните разпоредби от Споразумението, които се отнасят до координацията на системите за социалната сигурност, съдържащи се в Споразумението и Допълнителния протокол.

                  (10)

                  По отношение на прилагането на принципа за недискриминация с настоящото решение не следва да се предоставят допълнителни права, произтичащи от определени факти или събития, настъпващи на територията на другата договаряща се страна, когато подобни факти или събития не са взети предвид в законодателството на първата договаряща се страна, освен правото за прехвърляне на някои обезщетения.

                  (11)

                  При изпълнението на настоящото решение правото на турски работници на семейни обезщетения следва да се подчинява на условието членовете на техните семейства да пребивават законно с тях в държавата-членка, в която работниците са наети на работа. Когато членовете на техните семейства пребивават законно в друга държава-членка, се прилага Регламент (ЕС) № 1231/2010. Настоящото решение не следва да дава право на семейни обезщетения по отношение на членове на семейството на работник, който пребивава в държава, различна от държава-членка, например Турция.

                  (12)

                  Може да бъде необходимо да се определят специални разпоредби, които да съответстват на специфичните особености на законодателството на Турция, за да се улесни прилагането на правилата за координация.

                  (13)

                  За да се гарантира гладкото протичане на координацията на системите за социална сигурност на държавите-членки и Турция, е необходимо да се предвидят специални разпоредби относно сътрудничеството между държавите-членки и Турция, както и между съответното лице и институцията на компетентната държава.

                  (14)

                  Следва да се приемат преходни разпоредби, за да се защитят лицата, обхванати от настоящото решение, и да се гарантира, че те не губят права в резултат на влизането му в сила,

            ПРИЕ НАСТОЯЩОТО РЕШЕНИЕ:
      ЧАСТ I

         ОБЩИ РАЗПОРЕДБИ

      Член 1
      Определения
      1.   За целите на настоящото решение:

                  а)

                  „споразумение“ означава Споразумението за асоцииране между Европейската икономическа общност и Турция;

                  б)

                  „регламент“ означава Регламент (ЕО) № 883/2004, приложим в държавите — членки на Европейския съюз;

                  в)

                  „регламент за прилагане“ означава Регламент (ЕО) № 987/2009;

                  г)

                  „държава-членка“ означава държава — членка на Европейския съюз;

                  д)

                  „работник“ означава:

                              i)

                              за целите на законодателството на държавите-членки — лице, което осъществява дейност като заето лице по смисъла на член 1, буква а) от регламента;

                              ii)

                              за целите на законодателството на Турция — лице, което осъществява дейност като заето лице по смисъла на това законодателство;

                  е)

                  „член на семейството“ означава:

                              i)

                              за целите на законодателството на държава-членка — член на семейството по смисъла на член 1, буква и) от регламента;

                              ii)

                              за целите на законодателството на Турция — член на семейството по смисъла на това законодателство;

                  ж)

                  „законодателство“ означава:

                              i)

                              по отношение на държавите-членки — законодателство по смисъла на член 1, буква л) от регламента, което се прилага за обезщетенията, попадащи в обхвата на настоящото решение;

                              ii)

                              по отношение на Турция — законодателството, приложимо в Турция, по отношение на обезщетенията, попадащи в обхвата на настоящото решение;

                  з)

                  „обезщетения“ означава:

                              i)

                              по отношение на държавите-членки — обезщетенията по смисъла на член 3 от регламента;

                              ii)

                              по отношение на Турция — съответните обезщетения, приложими в границите на Турция;

                  и)

                  „прехвърляеми обезщетения“ означава:

                              i)

                              по отношение на държавите-членки:

                                          —

                                          пенсии за старост,

                                          —

                                          пенсии за преживели лица,

                                          —

                                          пенсии при трудова злополука и професионална болест,

                                          —

                                          пенсии за инвалидност,

                                    по смисъла на регламента, с изключение на специалните парични обезщетения, независещи от вноски, изброени в приложение Х към регламента;

                              ii)

                              по отношение на Турция — съответните обезщетения, предоставяни по законодателството на Турция, с изключение на специалните парични обезщетения, независещи от вноски, посочени в приложение I към настоящото решение.

            2.   Другите понятия, използвани в настоящото решение, са със значението, определено им:

                  а)

                  по отношение на държавите-членки — в регламента и регламента за прилагане;

                  б)

                  по отношение на Турция — в съответното законодателство, приложимо в Турция.

            Член 2
      Обхванати лица
      Настоящото решение се прилага за:

                  а)

                  турските работници, които са или са били законно наети на работа на територията на държава-членка и за които се прилага или е било прилагано законодателството на една или няколко държави-членки, както и за преживелите ги лица;

                  б)

                  членовете на семействата на работниците, посочени в буква а), при условие че тези членове на семейството пребивават или са пребивавали законно при съответния работник, докато работникът е нает на работа в държава-членка;

                  в)

                  работниците, които са граждани на държава-членка и които са или са били законно наети на работа на територията на Турция и за които се прилага или е било прилагано законодателството на Турция, както и за преживелите ги лица; и

                  г)

                  членовете на семействата на работниците, посочени в буква в), при условие че тези членове на семейството пребивават или са пребивавали законно при съответния работник, докато работникът е нает на работа в Турция.

            Член 3
      Равно третиране
      1.   Турските работници, които са законно наети на работа в държава-членка, и членовете на техните семейства, които законно пребивават при тях, имат право — по отношение на обезщетенията по смисъла на член 1, параграф 1, буква з) — да бъдат третирани без каквато и да било дискриминация на основата на гражданството им спрямо лица, които са граждани на държавата-членка, в която са наети на работа съответните работници.
      2.   Работниците, които са граждани на държава-членка и са законно наети на работа в Турция, и членовете на техните семейства, които законно пребивават при тях, имат право — по отношение на обезщетенията по смисъла на член 1, параграф 1, буква з) — да бъдат третирани без каквато и да било дискриминация на основата на гражданството им спрямо лицата с турско гражданство.
      ЧАСТ II

         ОТНОШЕНИЯ МЕЖДУ ДЪРЖАВИТЕ-ЧЛЕНКИ И ТУРЦИЯ

      Член 4
      Отпадане на правилата за пребиваване
      1.   Прехвърляемите обезщетения по смисъла на член 1, параграф 1, буква и), на които имат право посочените в член 2, букви а) и в) лица, не подлежат на каквото и да било намаляване, изменение, спиране, оттегляне или конфискация на основание, че бенефициерът пребивава:

                  i)

                  за целите на обезщетение по законодателството на държава-членка — на територията на Турция; или

                  ii)

                  за целите на обезщетение по законодателството на Турция — на територията на държава-членка.

            2.   Членовете на семейството на работник, както е посочено в член 2, буква б), имат право на прехвърляеми обезщетения по смисъла на член 1, параграф 1, буква и), подточка i) по същия начин като членовете на семейството на работник, който е гражданин на съответната държава-членка, когато съответните членове на семейството пребивават на територията на Турция.
      3.   Членовете на семейството на работник, както е посочено в член 2, буква г), имат право на прехвърляеми обезщетения по смисъла на член 1, параграф 1, буква и), подточка ii) по същия начин като членовете на семейството на работник, който е гражданин на Турция, когато тези членове на семейството пребивават на територията на държава-членка.
      ЧАСТ III

         ДРУГИ РАЗПОРЕДБИ

      Член 5
      Сътрудничество
      1.   Държавите-членки и Турция взаимно си съобщават цялата информация във връзка с промени в техните законодателства, които могат да засегнат изпълнението на настоящото решение.
      2.   За целите на настоящото решение органите и институциите на държавите-членки и на Турция си предоставят взаимно помощ и действат така, сякаш прилагат своето собствено законодателство. Административната помощ, предоставяна от посочените органи и институции, по правило е безвъзмездна. Въпреки това компетентните органи на държавите-членки и на Турция могат да се споразумеят за възстановяване на някои разходи.
      3.   За целите на настоящото решение органите и институциите на държавите-членки и на Турция могат да осъществяват преки контакти помежду си, както и с участващите лица или техните представители.
      4.   Институциите и лицата, попадащи в обхвата на настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.
      5.   Лицата, обхванати от настоящото решение, информират институциите на компетентната държава-членка или на Турция, когато последната е компетентната държава, и тези на държавата-членка по пребиваване или на Турция, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга тяхното право на обезщетения по настоящото решение.
      6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното законодателство. Независимо от това тези мерки са равностойни на мерките, които се прилагат в подобни ситуации съгласно националното право, и не правят практически невъзможно или прекомерно трудно за заявителите да упражняват предоставените им съгласно настоящото решение права.
      7.   Държавите-членки и Турция могат да предвидят национални разпоредби, с които се определят условия за проверка на правото на обезщетения, за да се отчете фактът, че бенефициерите имат престой или пребивават извън територията на държавата, в която се намира институцията длъжник. Тези разпоредби са пропорционални, прилагат се без дискриминация на основата на гражданство и в съответствие с принципите, изложени в настоящото решение. Тези разпоредби се съобщават на Съвета за асоцииране.
      Член 6
      Административни проверки и медицински прегледи
      1.   Настоящият член се прилага за лицата, посочени в член 2 и получаващи прехвърляеми обезщетения, както е посочено в член 1, параграф 1, буква и), както и за институциите, които отговарят за изпълнението на настоящото решение.
      2.   Когато лице, което получава обезщетения или претендира за такива, или член на семейството на това лице има престой или пребивава на територията на държава-членка, а институцията длъжник се намира в Турция или има престой или пребивава на територията на Турция, а институцията длъжник е в държава-членка, медицинският преглед се извършва по искане на институцията длъжник от институцията по мястото на престой или пребиваване на бенефициера в съответствие с процедурите, определени в законодателството, прилагано от тази институция.
      Институцията длъжник информира институцията по мястото на престой или пребиваване за всякакви специални изисквания, които евентуално трябва да се изпълнят, и за това какво трябва да включва медицинският преглед.
      Институцията по мястото на престой или пребиваване изпраща доклад до институцията длъжник, която е поискала медицинския преглед.
      Институцията длъжник си запазва правото да изиска бенефициерът да бъде прегледан от лекар по неин избор на територията, на която има престой или пребивава лицето, което получава обезщетения или претендира за такива, или в държавата, в която се намира институцията длъжник. От бенефициера обаче може да бъде поискано да се завърне в държавата на институцията длъжник само ако е в състояние да извърши това пътуване, без то да навреди на здравето му и ако разходите за пътуване и настаняване се поемат от институцията длъжник.
      3.   Когато лице, което получава обезщетения или претендира за такива, или член на семейството на това лице има престой или пребивава на територията на държава-членка, а институцията длъжник се намира в Турция или има престой или пребивава на територията на Турция, а институцията длъжник е в държава-членка, административната проверка се извършва, по искане на институцията длъжник, от институцията по мястото на престой или пребиваване на бенефициера.
      Институцията по мястото на престой или пребиваване изпраща доклад до институцията длъжник, която е поискала административната проверка.
      Институцията длъжник си запазва правото да поиска положението на бенефициера да бъде проверено от специалист по неин избор. От бенефициера обаче може да бъде поискано да се завърне в държавата на институцията длъжник само ако е в състояние да извърши това пътуване, без то да навреди на здравето му и ако разходите за пътуване и настаняване се поемат от институцията длъжник.
      4.   Една или няколко държави-членки и Турция могат да се споразумеят за други административни разпоредби, при условие че уведомят за това Съвета за асоцииране.
      5.   По изключение от принципа за безвъзмездна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
      Член 7
      Прилагане на член 25 от Споразумението
      Член 25 от Споразумението се прилага, в случай че една от страните счита, че другата страна не е спазила задълженията, определени в членове 5 и 6.
      Член 8
      Специални разпоредби за прилагане на законодателството на Турция
      Съветът за асоцииране може, ако е необходимо, да определи в приложение II към настоящото решение специални разпоредби за прилагането на законодателството на Турция.
      Член 9
      Административни процедури, съдържащи се в съществуващи двустранни споразумения
      Административните процедури, съдържащи се в съществуващи двустранни споразумения между държави-членки и Турция, могат да продължат да се прилагат, при условие че тези процедури нямат неблагоприятно отражение върху установените с настоящото решение права или задължения на засегнатите лица.
      Член 10
      Споразумения, допълващи административните процедури за изпълнение на настоящото решение
      Една или няколко държави-членки и Турция могат да сключват споразумения, чиято цел е да допълват административните процедури за изпълнение на настоящото решение, особено по отношение на предотвратяването на измами и грешки и борбата с тях.
      ЧАСТ IV

         ПРЕХОДНИ И ЗАКЛЮЧИТЕЛНИ РАЗПОРЕДБИ

      Член 11
      Преходни разпоредби
      1.   Права съгласно настоящото решение не се придобиват за периода преди датата на влизането му в сила.
      2.   При спазване на разпоредбите на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
      3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизане в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
      4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от посочената дата и не може да има позоваване на разпоредбите на законодателството на която и да е държава-членка или на Турция относно лишаване от права или погасяването им по давност срещу съответните лица.
      5.   Ако искането, посочено в параграф 3, е подадено след изтичането на двугодишния срок, посочен в параграф 4, правата, от които лицето не е било лишено или които не са погасени по давност, се считат за възникнали от датата на подаване на искането при спазване на всякакви по-благоприятни разпоредби на законодателството на която и да е държава-членка или на Турция.
      6.   Правата на лице, на което е отпусната пенсия или специално парично обезщетение, независещо от вноски, от държава-членка преди датата на влизане в сила на настоящото решение в резултат на непосредственото действие на член 6, параграф 1 от Решение № 3/80, не се погасяват по давност, нито лицето може да бъде лишено от тях в резултат на настоящото решение.
      Член 12
      Приложения към настоящото решение
      Приложенията към настоящото решение са неразделна част от него.
      Член 13
      Отмяна
      Решение № 3/80 се отменя от датата на влизане в сила на настоящото решение.
      Член 14
      Влизане в сила
      Настоящото решение влиза в сила в деня след публикуването му в Официален вестник на Европейския съюз.

         Съставено в … на …

               За Съвета за асоцииране

               Председател

         (1)  ОВ 217, 29.12.1964 г., стр. 3687/64.

         (2)  ОВ L 293, 29.12.1972 г., стр. 3.

         (3)  ОВ C 110, 25.4.1983 г., стр. 60.

         (4)  ОВ L 344, 29.12.2010 г., стр. 1.

         (5)  ОВ L 166, 30.4.2004 г., стр. 1.

         (6)  ОВ L 284, 30.10.2009 г., стр. 1.

         ПРИЛОЖЕНИЕ I

            СПИСЪК НА ТУРСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ

         ПРИЛОЖЕНИЕ II

            СПЕЦИАЛНИ РАЗПОРЕДБИ ЗА ПРИЛАГАНЕ НА ЗАКОНОДАТЕЛСТВОТО НА ТУРЦИЯ


title: Решение на Съвета от 28 септември 1987 година за сключване на Допълнителен протокол към Споразумението за сътрудничество между Европейската икономическа общност и Република Тунис

text:
Важна правна забележка

|

31987D0514

Официален вестник n° L 297 , 21/10/1987 стр. 0035 - 0035 специално финландско издание: глава 11 том 13 стр. 0070  специално шведско издание: глава 11 том 13 стр. 0070  специално чешко издание глава 11 том 16 стр. 152  - 152 специално испанско издание глава 11 том 16 стр. 152  - 152 специално унгарско издание глава 11 том 16 стр. 152  - 152 специално литвийско издание глава 11 том 16 стр. 152  - 152 LV.ES глава 11 том 16 стр. 152  - 152 MT.ES глава 11 том 16 стр. 152  - 152 PL.ES глава 11 том 16 стр. 152  - 152 SK.ES глава 11 том 16 стр. 152  - 152 специално словенско издание глава 11 том 16 стр. 152  - 152

		19870928Решение на Съветаот 28 септември 1987 годиназа сключване на Допълнителен протокол към Споразумението за сътрудничество между Европейската икономическа общност и Република Тунис(87/514/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 238 от него,като взе предвид препоръката на Комисията [1],като взе предвид съгласието на Европейския парламент [2],като има предвид, че Допълнителният протокол към Споразумението за сътрудничество между Европейската икономическа общност и Република Тунис [3], подписан в Тунис на 25 април 1976 г. следва да се одобри,РЕШИ:Член 1Допълнителният протокол на Споразумението за сътрудничество между Европейската икономическа общност и Република Тунис се одобрява с настоящото от името на Общността.Текстът на Протокола е приложен към настоящото решение.Член 2Председателят на Съвета извършва нотификацията, която е предвидена в член 8 от Протокола [4].Член 3Настоящото решение поражда действие в деня след публикуването му в Официален вестник на Европейските общности.Съставено в Брюксел на 28 септември 1987 година.За СъветаПредседателB. Haarder[1] ОВ С 104, 21.4.1987 г., стр. 23.[2] Съгласие, дадено на 16 септември 1987 г. (все още непубликувано в Официален вестник).[3] ОВ L 265, 27.9.1978 г., стр. 2.[4] Датата на влизането в сила на Протокола ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение на Съвета от 13 юни 2000 година относно сключването от името на Европейската общност на Конвенцията за продоволствената помощ от 1999 година

text:
Важна правна забележка

|

32000D0421

Официален вестник n° L 163 , 04/07/2000 стр. 0037 - 0037

		20000613Решение на Съветаот 13 юни 2000 годинаотносно сключването от името на Европейската общност на Конвенцията за продоволствената помощ от 1999 година(2000/421/ЕО)СЪВЕТЪТ НА ЕВРОПЕЙСКИЯ СЪЮЗ,като взе пред вид Договора за създаване на Европейската общност, и по-специално член 181, във връзка с член 300, параграф 3, първа алинея от него,като взе пред вид предложението на Комисията,като взе пред вид становището на Европейския парламент [1],като има пред вид, че:(1) Общността е член на Международното споразумение за зърното от 1995 г., което обхваща два два отделни правни акта, а именно Конвенцията за търговията със зърно и Конвенцията за продоволствената помощ. Срокът на тези споразумения беше удължен до 30 юни 1999 г.(2) Срокът на Конвенцията за търговия със зърно от 1995 г. ще бъде удължен до 30 юни 2001 г.(3) Нова Конвенция за продоволствената помощ от 1999 г. е вече договорена.(4) Посочената конвенция бе подписана от името на Общността и бе предвидено временното ѝ прилагане с Решение 1999/576/ЕО на Съвета от 29 юни 1999 г. [2].(5) Конвенцията за продоволствената помощ от 1999 г. следва да бъде одобрена,РЕШИ:Член единствен1. Одобрява от името на Европейската общност Конвенцията за продоволствената помощ от 1999 г.Текстът на Конвенцията е приложен към Решение 1999/576/ЕО.2. Председателят на Съвета депозира инструмента за одобрение, предвиден в член XXII, буква б) от Конвенцията за продоволствената помощ от 1999 г., при Генералния секретар на Организацията на обединените нации от името на Европейската общност.Съставено в Люксембург на 13 юни 2000 година.За СъветаПредседателJ. Gama[1] Становище от 4 май 2000 г. (все още непубликувано в Официален вестник).[2] ОВ L 222, 24.8.1999 г., стр. 38.--------------------------------------------------


title: Решение (ОВППС) 2015/2008 на Съвета от 10 ноември 2015 година за изменение на Решение 2010/452/ОВППС относно Мисията за наблюдение на Европейския съюз в Грузия, EUMM Georgia

text:
               11.11.2015

               BG

               Официален вестник на Европейския съюз

               L 294/69

         РЕШЕНИЕ (ОВППС) 2015/2008 НА СЪВЕТА
   от 10 ноември 2015 година
   за изменение на Решение 2010/452/ОВППС относно Мисията за наблюдение на Европейския съюз в Грузия, EUMM Georgia
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 12 август 2010 г. Съветът прие Решение 2010/452/ОВППС (1), с което се удължава срокът на действие на Мисията за наблюдение на Европейския съюз в Грузия (наричана по-нататък „EUMM Georgia“ или „мисията“), създадена със Съвместно действие 2008/736/ОВППС на Съвета (2).

               (2)

               На 16 декември 2014 г. Съветът прие Решение 2014/915/ОВППС (3) за изменение на Решение 2010/452/ОВППС, с което срокът на действие на мисията се удължава до 14 декември 2016 г. и се предвижда референтна сума за периода до 14 декември 2015 г.

               (3)

               Следва да бъде предвидена нова референтна сума за периода от 15 декември 2015 г. до 14 декември 2016 г.

               (4)

               Поради това Решение 2010/452/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/452/ОВППС се изменя, както следва:

               1)

               в член 14, параграф 1 се добавя следната алинея:
               „Референтната сума, предвидена за покриване на свързаните с мисията разходи за периода от 15 декември 2015 г. до 14 декември 2016 г., е 17 640 000 EUR.“;

               2)

               в член 14 параграфи 2 и 3 се заменят със следния параграф:
               „2.   Управлението на всички разходи се извършва в съответствие с правилата и процедурите, приложими за общия бюджет на Съюза. Няма ограничения за участието на физически и юридически лица при възлагането на договори за поръчки от страна на EUMM Georgia. Освен това по отношение на стоките, закупени от EUMM Georgia, не се прилагат правила за произход.“

         Член 2
   Настоящото решение влиза в сила в деня на приемането му.
   Прилага се от 15 декември 2015 г.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Решение 2010/452/ОВППС на Съвета от 12 август 2010 г. относно Мисията за наблюдение на Европейския съюз в Грузия, EUMM Georgia (ОВ L 213, 13.8.2010 г., стр. 43).

      (2)  Съвместно действие 2008/736/ОВППС на Съвета от 15 септември 2008 г. относно Мисията за наблюдение на Европейския съюз в Грузия, EUMM Georgia (ОВ L 248, 17.9.2008 г., стр. 26).

      (3)  Решение 2014/915/ОВППС на Съвета от 16 декември 2014 г. за изменение на Решение 2010/452/ОВППС относно Мисията за наблюдение на Европейския съюз в Грузия, EUMM Georgia (ОВ L 360, 17.12.2014 г., стр. 56).


title: 2014/347/ЕС: Решение на Съвета от 20 февруари 2014 година относно сключването на Протокол към Споразумението за партньорство и сътрудничество между Европейските общности и техните държави членки, от една страна, и Република Армения, от друга страна, относно Рамково споразумение между Европейския съюз и Република Армения за общите принципи на участие на Република Армения в програми на Съюза

text:
               13.6.2014

               BG

               Официален вестник на Европейския съюз

               L 174/1

         РЕШЕНИЕ НА СЪВЕТА
   от 20 февруари 2014 година
   относно сключването на Протокол към Споразумението за партньорство и сътрудничество между Европейските общности и техните държави членки, от една страна, и Република Армения, от друга страна, относно Рамково споразумение между Европейския съюз и Република Армения за общите принципи на участие на Република Армения в програми на Съюза

      (2014/347/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 114, 168, 169 и 172, член 173, параграф 3 и членове 188 и 192, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид съгласието на Европейския парламент,
   като има предвид, че:

               (1)

               В съответствие с Решение 2012/777/ЕС на Съвета (1), Протоколът към Споразумението за партньорство и сътрудничество между Европейските общности и техните държави членки, от една страна, и Република Армения, от друга страна, относно Рамково споразумение между Европейския съюз и Република Армения за общите принципи на участие на Република Армения в програми на Съюза (2) („Протоколът“) беше подписан от името на Съюза на 17 декември 2012 г.

               (2)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Споразумението за партньорство и сътрудничество между Европейските общности и техните държави членки, от една страна, и Република Армения, от друга страна, относно Рамково споразумение между Европейския съюз и Република Армения за общите принципи на участие на Република Армения в програми на Съюза се одобрява от името на Съюза.
   Текстът на Протокола се прилага към настоящото решение.
   Член 2
   Председателят на Съвета представя от името на Съюза уведомлението, предвидено в член 10 от Протокола (3).
   Член 3
   Настоящото решение влиза в сила в деня на приемането му.

      Съставено в Брюксел на 20 февруари 2014 година.

            За Съвета

            Председател

         K. HATZIDAKIS

      (1)  ОВ L 340, 13.12.2012 г., стр. 26.

      (2)  Вж. стр. 3 от настоящия брой на Официален вестник.

      (3)  Датата на влизане в сила на Протокола ще бъде публикувана в Официален вестник на Европейския съюз от Генералния секретариат на Съвета.


title: 2011/53/ЕС: Решение на Съвета от 18 януари 2011 година относно позицията, която да бъде взета от Европейския съюз в рамките на Смесения комитет по селското стопанство, създаден със Споразумението между Европейската общност и Конфедерация Швейцария относно търговията със селскостопански продукти, по отношение на адаптирането на приложение 3 към споразумението

text:
               28.1.2011

               BG

               Официален вестник на Европейския съюз

               L 25/5

         РЕШЕНИЕ НА СЪВЕТА
   от 18 януари 2011 година
   относно позицията, която да бъде взета от Европейския съюз в рамките на Смесения комитет по селското стопанство, създаден със Споразумението между Европейската общност и Конфедерация Швейцария относно търговията със селскостопански продукти, по отношение на адаптирането на приложение 3 към споразумението
   (2011/53/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейската общност и Конфедерация Швейцария относно търговията със селскостопански продукти (1) (наричано по-нататък „споразумението“) влезе в сила на 1 юни 2002 г.

               (2)

               С член 6 от споразумението се създава Смесен комитет по селското стопанство, който отговаря за администриране на споразумението и гарантира доброто му изпълнение.

               (3)

               Член 11 от споразумението предвижда възможността Смесеният комитет по селското стопанство да взема решение за изменение на приложенията към споразумението.

               (4)

               За да се вземе предвид пълното либерализиране на двустранната търговия със сирена, считано от 1 юни 2007 г., и въвеждането на закрила на географските означения, предвидена в ново приложение 12 към споразумението, изискващо съгласуваност в спецификациите по-специално при сирената, следва да се внесат нужните адаптации на приложение 3 към споразумението.

               (5)

               Член 5, параграф 2, първа алинея от Решение 2002/309/ЕО, Евратом на Съвета и на Комисията относно Споразумение за научно и технологично сътрудничество от 4 април 2002 г. за сключване на седем споразумения с Конфедерация Швейцария (2) предвижда, че позицията на Европейския съюз в Смесения комитет по селското стопанство се приема от Съвета по предложение на Комисията.

               (6)

               Следователно в рамките на Смесения комитет по селското стопанство Съюзът следва да вземе позицията, определена в приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз взема в рамките на Смесения комитет по селското стопанство, създаден със Споразумението между Европейската общност и Конфедерация Швейцария относно търговията със селскостопански продукти, по отношение на адаптирането на споразумението в частта за двустранната търговия с продукти от позиция 0406 от Хармонизираната система, за да се отчете напълно либерализираната търговия в сектора, се основава на проекта за решение на Смесения комитет по селското стопанство, приложен към настоящото решение.
   Член 2
   Решението на Смесения комитет по селското стопанство се публикува в Официален вестник на Европейския съюз незабавно след приемането му.
   Член 3
   Настоящото решение влиза в сила в деня на приемането му.

      Съставено в Брюксел на 18 януари 2011 година.

            За Съвета

            Председател

         MATOLCSY Gy.

      (1)  ОВ L 114, 30.4.2002 г., стр. 132.

      (2)  ОВ L 114, 30.4.2002 г., стр. 1.

      Проект
      РЕШЕНИЕ № …/2010 НА СМЕСЕНИЯ КОМИТЕТ ПО СЕЛСКОТО СТОПАНСТВО
      създаден със Споразумението между Европейската общност и Конфедерация Швейцария относно търговията със селскостопански продукти
      от …
      за изменение на приложение 3 към Споразумението между Европейската общност и Конфедерация Швейцария относно търговията със селскостопански продукти
      СМЕСЕНИЯТ КОМИТЕТ ПО СЕЛСКОТО СТОПАНСТВО,
      като взе предвид Споразумението между Европейската общност и Конфедерация Швейцария относно търговията със селскостопански продукти (1), наричано по-нататък „споразумението“, и по-специално член 11 от него,
      като има предвид, че:

                  (1)

                  Споразумението влезе в сила на 1 юни 2002 г.

                  (2)

                  Приложение 3 към споразумението предвижда отстъпки по отношение на сирената, по-специално за постепенното либерализиране на търговията със сирена за период от пет години след влизането в сила на споразумението.

                  (3)

                  Европейският съюз и Конфедерация Швейцария са съгласни в споразумението да се вмъкне ново приложение 12 относно закрилата на наименованията за произход и на географските указания на селскостопанските продукти и храните, което изисква съгласуване на спецификациите, по-специално при сирената.

                  (4)

                  Ето защо приложение 3 следва да се преразгледа, за да се вземат предвид както пълната либерализация на двустранната търговия със сирена, считано от 1 юни 2007 г., така и закрилата на географските означения, предвидена в ново приложение 12,

            ПРИЕ НАСТОЯЩОТО РЕШЕНИЕ:
      Член 1
      Приложение 3 към Споразумението между Европейската общност и Конфедерация Швейцария относно търговията със селскостопански продукти и допълненията към него се заменят с текста в приложението към настоящото решение.
      Член 2
      Решението влиза в сила в деня след приемането му от Смесения комитет.

         Съставено в … на …

               За Смесения комитет по селското стопанство

               Ръководител на швейцарската делегация

               Ръководител на делегацията на ЕС

               Секретар на Комитета

         (1)  ОВ L 114, 30.4.2002 г., стр. 132.

         ПРИЛОЖЕНИЕ

               „ПРИЛОЖЕНИЕ 3

                           1.

                           Двустранната търговия с всички продукти от позиция 0406 от Хармонизираната система е напълно либерализирана от 1 юни 2007 г., като се премахват всички тарифи и квоти.

                           2.

                           Европейският съюз няма да прилага възстановявания при износ на сирена за Швейцария. Швейцария няма да прилага субсидии при износ (1) на сирена за Европейския съюз.

                           3.

                           Всички продукти с код по КН 0406 с произход от Европейския съюз или от Швейцария и търгувани между тези две страни се освобождават от представянето на лицензия за внос.

                           4.

                           Европейският съюз и Швейцария гарантират, че ползите, които си предоставят взаимно, няма да бъдат намалявани чрез други мерки, засягащи вноса и износа.

                           5.

                           Ако развитието на цените и/или вноса доведат до смущения на пазара на която и да е от страните, при искане от която и да е от страните, при първа възможност се провеждат консултации в рамките на Комитета, създаден с член 6 от споразумението, с цел намиране на подходящи решения. В тази връзка, страните се съгласяват периодично да обменят информация относно цените и всякаква друга информация, имаща отношение към пазара на местните и вносните сирена.

            (1)  Основните суми, върху които се основава премахването на субсидиите при износ, са изчислени по взаимно съгласие на страните въз основа на разликата в институционалните цени на млякото, които се очаква да се прилагат към момента на влизането в сила на споразумението, плюс допълнителна сума за преработеното на сирене мляко, изчислена въз основа на количеството мляко, необходимо за производството на въпросните сирена, минус (освен при сирена, за които се прилагат квоти) намалението на митото, прилагано от Общността.“


title: 2009/125/ЕО: Решение на Комисията от 12 февруари 2009 година относно финансово участие на Общността за контрол на чумата по дребния преживен добитък в Мароко

text:
               13.2.2009

               BG

               Официален вестник на Европейския съюз

               L 42/20

      РЕШЕНИЕ НА КОМИСИЯТА

   от 12 февруари 2009 година
   относно финансово участие на Общността за контрол на чумата по дребния преживен добитък в Мароко
   (2009/125/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 8 от него,
   като има предвид, че:

               (1)

               По силата на Решение 90/424/ЕИО Общността може да даде своята подкрепа за предприетите от трета страна мерки за контрол на болест, ако появата или развитието на такава болест в съответната трета страна може да представлява опасност за Общността.

               (2)

               Чумата по дребния преживен добитък (също позната под френското название Peste des Petits Ruminants или PPR) е силно инфекциозна и заразна болест по дребните преживни животни, подобна на чумата по говедата (Rinderpest). През последните десет години се очерта много ясна тенденция на разпространение на тази болест както в Африка, така и в Азия.

               (3)

               Мароко информира Комисията, че на нейна територия е открита чума по дребния преживен добитък, която се е разпространила широко за много кратък период от време. Видът на открития наскоро в Мароко вирус е от тип, който до сега не е бил установяван в Африка.

               (4)

               Чумата по дребния преживен добитък може да бъде контролирана чрез ваксинация, тъй като съществува ваксина, която предпазва от всички серотипове и която осигурява дълготрайна защита срещу болестта.

               (5)

               Органите на Мароко подготвиха стратегия за ваксинация. Те изпратиха стратегията на Комисията и поискаха финансова помощ от Общността.

               (6)

               Разпространението на чумата по дребния преживен добитък в Общността не може винаги да бъде предотвратено от мерките, които Общността налага по границите си, а появата на огнище от такава болест в Общността може да има много сериозни последствия и поради това опасността трябва да се отстрани. Поради това е целесъобразно да се предостави подкрепа на Мароко в усилията на страната за контрол на болестта, за да се предотврати разрастването ѝ в ендемична болест в тази страна, и да се предоставят ваксини на Мароко с цел провеждане на кампания за ваксиниране срещу чумата по дребния преживен добитък. Максималният размер на това участие следва да се уточни.

               (7)

               Поради спешността на ситуацията е за предпочитане мерките, предвидени в настоящото решение, да бъдат приключени най-късно до 31 май 2009 г.

               (8)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   1.   Комисията предоставя на органите на Мароко ваксини срещу чумата по дребния преживен добитък, които да послужат за протичащата в момента в Мароко кампания за ваксиниране срещу болестта.
   2.   Мерките, посочени в параграф 1, се предприемат от Комисията в сътрудничество с органите на Мароко. Ваксините, които се предоставят на органите на Мароко, се използват според стратегията за ваксинация срещу чумата по дребния преживен добитък, чието изпълнение ще започне през 2009 г. в Мароко.
   Член 2
   1.   Комисията поема всички разноски по мерките, посочени в член 1, параграф 1, които не надвишават максималната сума от 1 500 000 EUR.
   2.   Във връзка с мерките, посочени в параграф 1, Комисията сключва договор за обществена поръчка (договор за доставка) чрез съответната процедура за набиране на оферти, която започва не по-късно от 31 май 2009 г.
   3.   Генералният директор на Генерална дирекция „Здравеопазване и потребители“ е упълномощен да подпише от името на Комисията договора, предвиден в параграф 2.
   Член 3
   Финансовото участие, предвидено в членове 1 и 2, се финансира по бюджетен ред 17 04 02 01 от бюджета на Европейските общности за 2009 г.

      Съставено в Брюксел на 12 февруари 2009 година.

            За Комисията

         Androulla VASSILIOU

            Член на Комисията

      (1)  ОВ L 224, 18.8.1990 г., стр. 19.


title: 2008/659/ЕО: Решение на Съвета от 24 юли 2008 година за назначаване на един заместник-член от Испания в Комитета на регионите

text:
               12.8.2008

               BG

               Официален вестник на Европейския съюз

               L 215/5

      РЕШЕНИЕ НА СЪВЕТА

   от 24 юли 2008 година
   за назначаване на един заместник-член от Испания в Комитета на регионите
   (2008/659/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Испания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След смъртта на г-н José Félix GARCÍA CALLEJA се освободи едно място за заместник-член на Комитета на регионите,

         РЕШИ:
   Член 1
   Г-н Alberto GARCÍA CERVIÑO, Director General de Asuntos Europeos y Cooperación al Desarrollo, се назначава за заместник-член на Комитета на регионите за остатъка от мандата, а именно до 25 януари 2010 г.
   Член 2
   Настоящото решение поражда действие от датата на приемането му.

      Съставено в Брюксел на 24 юли 2008 година.

            За Съвета

            Председател

         B. HORTEFEUX

      (1)  ОВ L 56, 25.2.2006 г., стр. 75.


title: Решение (ЕС, Евратом) 2016/1465 на Европейския парламент от 28 април 2016 година относно освобождаването от отговорност във връзка с изпълнението на бюджета на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните) за финансовата 2014 година

text:
               14.9.2016

               BG

               Официален вестник на Европейския съюз

               L 246/124

         РЕШЕНИЕ (ЕС, ЕВРАТОМ) 2016/1465 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните) за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2014 година (1),

               —

               като взе предвид консолидираните годишни отчети на Европейския съюз за финансовата 2014 година (COM(2015) 377 — C8-0199/2015) (2),

               —

               като взе предвид окончателните годишни отчети на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните) за финансовата 2014 година (3),

               —

               като взе предвид доклада на Комисията относно последващите действия във връзка с освобождаването от отговорност за финансовата 2013 година (COM(2015) 505) и работните документи на службите на Комисията, които го придружават (SWD(2015) 194, SWD(2015) 195),

               —

               като взе предвид годишния доклад на Комисията пред органа по освобождаване от отговорност относно вътрешните одити, осъществени през 2014 г. (COM(2015) 441), и работния документ на службите на Комисията, който го придружава (SWD(2015) 170),

               —

               като взе предвид доклада на Сметната палата относно годишните отчети на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните) за финансовата 2014 година, придружен от отговора на Агенцията (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на изпълнителните агенции във връзка с изпълнението на бюджета за финансовата 2014 година (05585/2016 — C8-0040/2016),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (6) на Съвета, и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/770/ЕС на Комисията от 17 декември 2013 г. за създаване на Изпълнителна агенция за потребителите, здравеопазването и храните и за отмяна на Решение 2004/858/ЕО (9),

               —

               като взе предвид Решение за изпълнение 2014/927/ЕС на Комисията от 17 декември 2014 г. за изменение на Решение за изпълнение 2013/770/ЕС с цел преобразуване на Изпълнителната агенция за потребителите, здравеопазването и храните в Изпълнителна агенция за потребителите, здравеопазването, селското стопанство и храните (10),

               —

               като взе предвид член 93 и приложение V към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0140/2016),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава от отговорност директора на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните) във връзка с изпълнението на бюджета на Изпълнителната агенция за финансовата 2014 година.

               2.

               Представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия и изпълнителни агенции, както и в своята резолюция от 28 април 2016 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2014 година (11).

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия, както и резолюцията, която е неразделна част от тези решения, на директора на Изпълнителната агенция за потребителите, здравеопазването, селското стопанство и храните (бившата Изпълнителна агенция за потребителите, здравеопазването и храните), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 51, 20.2.2014 г.

      (2)  ОВ C 377, 13.11.2015 г., стр. 1.

      (3)  ОВ C 367, 5.11.2015 г., стр. 2.

      (4)  ОВ C 409, 9.12.2015 г., стр. 56.

      (5)  ОВ C 377, 13.11.2015 г., стр. 146.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 341, 18.12.2013 г., стр. 69.

      (10)  ОВ L 363, 18.12.2014 г., стр. 183.

      (11)  Приети текстове от тази дата, P8_TA(2016)0148 (вж. страница 91 от настоящия брой на Официален вестник).


title: Решение 2014/198/ОВППС на Съвета от 10 март 2014година за подписване и сключване на Споразумението междуЕвропейския съюз и Обединена република Танзания относно условията запрехвърляне в Обединена република Танзания на лица, заподозрени впиратска дейност, и свързаното с тях иззето имущество от ръководените отЕвропейския съюз военноморски сили

text:
               11.4.2014

               BG

               Официален вестник на Европейския съюз

               L 108/1

         РЕШЕНИЕ 2014/198/ОВППС НА СЪВЕТА
   от 10 март 2014 година
   за подписване и сключване на Споразумението между Европейския съюз и Обединена република Танзания относно условията за прехвърляне в Обединена република Танзания на лица, заподозрени в пиратска дейност, и свързаното с тях иззето имущество от ръководените от Европейския съюз военноморски сили
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 2 юни 2008 г. Съветът за сигурност на Организацията на обединените нации (СС на ООН) прие Резолюция 1816 (2008), с която призовава всички държави да си сътрудничат при определянето на компетентността и при разследването и наказателното преследване на лицата, отговорни за пиратските действия и въоръжените грабежи край бреговете на Сомалия. Тези разпоредби бяха потвърдени и от последващите резолюции на СС на ООН.

               (2)

               На 10 ноември 2008 г. Съветът прие Съвместно действие 2008/851/ОВППС (1) с което се предвижда военна операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“).

               (3)

               В Съвместно действие 2008/851/ОВППС се предвижда, че лицата, заподозрени, че възнамеряват да извършат, че извършват или че са извършили пиратски действия или въоръжени грабежи в териториалните води на Сомалия, които са арестувани и задържани с оглед наказателно преследване, и имуществото, послужило за извършване на тези пиратски действия или въоръжени грабежи, могат да бъдат прехвърлени в трета държава, която желае да упражни компетентността си по отношение на посочените по-горе лица и имущество, при положение че условията за прехвърлянето са договорени с тази трета държава, при спазване на приложимото международно право, в частност на международното право в областта на правата на човека, за да се гарантира по-специално, че никое лице няма да бъде подложено на смъртно наказание, на мъчения или друго жестоко, нечовешко или унизително отношение.

               (4)

               След като на 22 март 2010 г. Съветът прие решение за разрешаване на започването на преговори, върховният представител на Съюза по въпросите на външните работи и политиката на сигурност договори, в съответствие с член 37 от Договора за Европейския съюз, Споразумение между Европейския съюз и Обединена република Танзания относно условията за прехвърляне в Обединена република Танзания на лица, заподозрени в пиратска дейност, и свързаното с тях иззето имущество от ръководените от Европейския съюз военноморски сили („споразумението“).

               (5)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Обединена република Танзания относно условията за прехвърляне в Обединена република Танзания на лица, заподозрени в пиратска дейност, и свързаното с тях иззето имущество от ръководените от Европейския съюз военноморски сили („споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето или лицата, упълномощени да подпишат споразумението, с което да бъде обвързан Съюзът.
   Член 3
   Председателят на Съвета извършва от името на Съюза нотификацията, предвидена в член 11, параграф 1 от споразумението (2).
   Член 4
   Настоящото решение влиза в сила в деня на приемането му.

      Съставено в Брюксел на 10 март 2014 година

            За Съвета

            Председател

         I. VROUTSIS

      (1)  Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (ОВ L 301, 12.11.2008 г., стр. 33).

      (2)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Изпълнителния комитет от 23 юни 1998 година за предприемане на мерки по отношение на страни, които поставят проблеми при издаването на необходимите за експулсиране от шенгенска територия документи (SCH/Com-ex (98)18 rev.)

text:
Важна правна забележка

|

41998D0018

Официален вестник n° L 239 , 22/09/2000 стр. 0197 - 0198 специално чешко издание глава 19 том 02 стр. 164  - 165 специално испанско издание глава 19 том 02 стр. 164  - 165 специално унгарско издание глава 19 том 02 стр. 164  - 165 специално литвийско издание глава 19 том 02 стр. 164  - 165 LV.ES глава 19 том 02 стр. 164  - 165 MT.ES глава 19 том 02 стр. 164  - 165 PL.ES глава 19 том 02 стр. 164  - 165 SK.ES глава 19 том 02 стр. 164  - 165 специално словенско издание глава 19 том 02 стр. 164  - 165

		19980623Решение на Изпълнителния комитетот 23 юни 1998 годиназа предприемане на мерки по отношение на страни, които поставят проблеми при издаването на необходимите за експулсиране от шенгенска територия документи(SCH/Com-ex (98)18 rev.)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 23 от споменатата по-горе конвенция,РЕШИ:Мерките, които следва да се предприемат спрямо страните, които поставят проблеми по отношение на издаването на необходимите за експулсиране от шенгенска територия документи, следва да се приемат в съответствие с процедурата, която е предвидена в приложения към настоящото решение документ.Съставено в Остенде на 23 юни 1998 година.ПредседателL. Tobback--------------------------------------------------19980623SCH/II-Read (98)2 rev. 2Предмет: Мерки, които следва да се предприемат по отношение на страни, които поставят проблеми при издаването на необходимите за експулсиране от шенгенска територия документиНа няколко пъти (на заседанието на изпълнителния комитет на 15 декември 1997 г. във Виена, на заседанията на централната група на 14 януари 1998 г. в Брюж и на 23 февруари 1998 г. в Люксембург) Белгийското председателство е изразявало желанието си да се намерят решения на проблемите, които са свързани с реадмисията на нелегално пребиваващи чужденци.Това се отнася, по-специално, за трудностите, които възникват в областта на репатрирането, поради липса на съдействие за издаването на пасавани от страна на чужди консулства в шенгенските столици. Въпреки че понастоящем на национално равнище се обмислят първоначални стъпки за намиране на решения, един съвместен подход към този проблем от страна на шенгенските държави вероятно би довел до по-ефективни решения.Един от подходите, който Белгия одобрява, е следният: дадена шенгенска държава установява, че изпитва сериозни трудности при получаване на пасаван за репатрирането на нелегално пребиващи чужденци. Шенгенската държава уведомява своя посланик в съответната страна и го/я инструктира да разработи мерки, които да предприеме на местно равнище заедно със свои шенгенски колеги.Като първа стъпка шенгенските посланици биха могли да осъществят контакт с местните органи, да им сигнализират относно проблема за принудителното връщане на техни граждани в тяхната страна и да вземат мерки за прилагане на индивидуални решения според конкретния случай. Предимството да се предприемат действия на местно равнище е, че националните органи на една страна понякога са в по-добра позиция да преговарят за реадмисията на техни граждани, отколкото служителите на консулските им служби в шенгенските столици.Подгрупата за реадмисия следва да бъде уведомена за всички предприети "действия на местно равнище". Централната група следва да информира изпълнителния комитет за всяко предприето действие и за резултата от това действие.В случай че един такъв контакт не доведе до резултат, ще бъде необходимо да се използват други средства, несъмнено от по-задължителен характер, за да се предизвика по-добро разбиране и признаване на проблема, например политика за издаване на визи. Тези мерки следва да се разглеждат в рамките на подгрупата за визите.Всяка шенгенска държава запазва правото си да решава дали желае да използва която и да е от предложените насрещни мерки.--------------------------------------------------


title: Решение на Съвета от 10 февруари 2012 година за назначаване и замяна на членове на управителния съвет на Европейския център за развитие на професионалното обучение

text:
               24.2.2012

               BG

               Официален вестник на Европейския съюз

               C 55/1

         РЕШЕНИЕ НА СЪВЕТА
   от 10 февруари 2012 година
   за назначаване и замяна на членове на управителния съвет на Европейския център за развитие на професионалното обучение
   2012/C 55/01
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесената от Комисията в Съвета кандидатура в категорията на представителите на организациите на работниците и служителите,
   като има предвид, че:

               (1)

               С решението си от 14 септември 2009 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Aleksi KALENIUS се освободи едно място за член на управителния съвет на центъра в категорията на представителите на организациите на работниците и служителите,

         РЕШИ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ:

               ФИНЛАНДИЯ

               Г-н Erkki LAUKKANEN
               Централна организация на Финландските профсъюзи (SAK),
               Финландска конфедерация на служителите (STTK),
               Конфедерация на синдикатите на ръководния персонал във Финландия — AKAVA

      Съставено в Брюксел на 10 февруари 2012 година.

            За Съвета

            Председател

         C. ANTORINI

      (1)  ОВ L 39, 13.2.1975 г., стр. 1.

      (2)  ОВ С 226, 19.9.2009 г., стр. 2.


title: Решение (ЕС) 2017/126 на Комисията от 24 януари 2017 година за изменение на Решение 2013/448/ЕС по отношение на установяването на единен коефициент за междусекторна корекция в съответствие с член 10а от Директива 2003/87/ЕО на Европейския парламент и на Съвета (Текст от значение за ЕИП. )

text:
               25.1.2017

               BG

               Официален вестник на Европейския съюз

               L 19/93

         РЕШЕНИЕ (ЕС) 2017/126 НА КОМИСИЯТА
   от 24 януари 2017 година
   за изменение на Решение 2013/448/ЕС по отношение на установяването на единен коефициент за междусекторна корекция в съответствие с член 10а от Директива 2003/87/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 10а, параграф 5 от нея,
   като взе предвид Решение 2011/278/ЕС на Комисията от 27 април 2011 г. за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (2), и по-специално член 15, параграф 3 от него,
   като има предвид, че:

               (1)

               В член 10а, параграф 5 от Директива 2003/87/ЕО се установява максималното годишно количество квоти, въз основа на което се изчисляват безплатните квоти за инсталации, които не попадат в обхвата на член 10а, параграф 3 от Директива 2003/87/ЕО. Това количество представлява сбор от двата елемента, описани в член 10а, параграф 5, съответно букви а) и б) от Директива 2003/87/ЕО.

               (2)

               За да се гарантира, че максималното годишно количество квоти няма да бъде надвишено, при необходимост се прилага коефициент за междусекторна корекция, с който се намаляват равномерно квотите за всички инсталации, отговарящи на условията за получаване на безплатни квоти.

               (3)

               В съответствие с член 15, параграф 3 от Решение 2011/278/ЕС Комисията определя коефициента за междусекторна корекция чрез сравняване на границата, установена в член 10а, параграф 5 от Директива 2003/87/ЕО, със сбора от предварително определените общи годишни количества на безплатните квоти за всички инсталации, които попадат в обхвата на Директива 2003/87/ЕО, на територията на държавите членки.

               (4)

               С Решение 2013/448/ЕС (3) Комисията определи единен коефициент за междусекторна корекция, който е предвиден в член 4 от посоченото решение и в приложение II към него.

               (5)

               В решението си от 28 април 2016 г. по съединени дела C-191/14, C-192/14, C-295/14, C-389/14 и C-391/14—C-393/14 Съдът постановява, че при установяване на максималното годишно количество квоти съгласно член 10а, параграф 5, буква б) от Директива 2003/87/ЕО Комисията не е следвало да взема предвид след 2013 г. емисиите от дейности, посочени в приложение I към Директива 2003/87/ЕО, доколкото тези емисии са отделяни от инсталации, обхванати от схемата за търговия с емисии преди тази дата. Вследствие на това Съдът заключава, че Комисията не е определила максималното годишно количество квоти съгласно изискванията на член 10а, параграф 5, буква б) от Директива 2003/87/ЕО и че единният коефициент за междусекторна корекция, предвиден в член 4 от Решение 2013/448/ЕС и в приложение II към него, също е в противоречие с посочената разпоредба. Член 4 от Решение 2013/448/ЕС и приложение II към него бяха обявени от Съда за невалидни.

               (6)

               С оглед на прилагането на посоченото решение на Съда се налага Комисията да преизчисли максималното годишно количество квоти за инсталациите, отговарящи на условията за получаване на безплатни квоти, като следва изискванията на член 10а, параграф 5, буква б) от Директива 2003/87/ЕО, и съответно да се измени единният коефициент за междусекторна корекция.

               (7)

               Преизчисляването на количеството квоти, посочено в член 10а, параграф 5, буква б) от Директива 2003/87/ЕО, бе извършено въз основа на същата методика и данни като използваните при първоначалното изчисляване през 2013 г. В съответствие с решението на Съда и като се отчете фактът, че емисиите, които са отделяни от инсталации, обхванати от схемата за търговия с емисии на ЕС преди 1 януари 2013 г. и които произтичат от дейностите, изброени в приложение I към Директива 2003/87/ЕО, първоначално са били взети предвид от Комисията едва от 2013 г. нататък, тези емисии е трябвало да бъдат премахнати при изчисляването на максималното годишно количество квоти съгласно член 10а, параграф 5 от Директива 2003/87/ЕО.

               (8)

               Като отправна точка Комисията използва първоначалните официални данни, предоставени от държавите членки. Впоследствие тя се консултира с държавите членки относно представените от тях данни за емисиите и изиска допълнителни разяснения в случаите, в които това бе необходимо. В съответствие с член 10а, параграф 5 предвид са взети само инсталациите, във връзка с които държавите членки са предоставили проверени данни за емисии.

               (9)

               Впоследствие Комисията премахна от изчислението инсталациите, които едва от 2013 г. нататък извършват дейности, обхванати от Директива 2003/87/ЕО, но още преди 2013 г. са били част от схемата за търговия с емисии. Премахнати бяха и емисиите от инсталации, които преди 2013 г. са били включени по решение на държавите членки в съответствие с член 24 от Директива 2003/87/ЕО.

               (10)

               Инсталациите, които между датата на първоначалното събиране на данни и 2013 г. са били засегнати от структурни промени (като например сливания, разделяния или закривания) или от технически промени, в резултат на което вече не са изпълнявали праговите стойности, посочени в приложение I към Директива 2003/87/ЕО, са взети предвид при преизчисляването, тъй като съответните промени не са могли да бъдат предвидени към момента на събирането на данните. По същата причина при преизчисляването са взети предвид и инсталациите, които са изключени от схемата в съответствие с член 27 от Директива 2003/87/ЕО.

               (11)

               При преизчисляването са взети предвид измененията, извършени с цел да се коригират грешки в националните мерки за изпълнение на държавите членки в периода 2013—2020 г. и приложени до края на 2016 г., тъй като точните стойности е следвало вече да са в сила към момента на първоначалното изчисляване на коефициента за междусекторна корекция.

               (12)

               В решението си от 28 април 2016 г. Съдът изрично ограничава във времето действието на обявяването на невалидността на член 4 от Решение 2013/448/ЕС и приложение II към него, така че решението на Съда да поражда действие едва след изтичането на 10 месеца след датата на неговото постановяване. От това следва, че коефициентът за междусекторна корекция, предвиден в Решение 2013/448/ЕС, е невалиден от 1 март 2017 г. нататък. Наред с това приетите до посочената дата мерки на основание на невалидните разпоредби не могат да бъдат преразглеждани.

               (13)

               В съответствие с решението на Съда, в което се подчертават императивните съображения, свързани с правната сигурност, предприетите от държавите членки мерки за разпределяне на квотите за периода 2013—2020 г., както и всички последващи изменения и допълнения към тях, приети преди влизането в сила на настоящото решение, остават в сила. Определеният в настоящото решение коефициент за междусекторна корекция следва да се прилага по отношение на решенията, приети от 1 март 2017 г. нататък, с които се установяват или изменят права за квоти и с които при определянето на тези права се прилага коефициентът за междусекторна корекция,

         ПРИЕ НАСТОЯЩОТО РЕШЕНИЕ:
   Член 1
   Решение 2013/448/ЕС се изменя, както следва:

               1.

               Член 4 се заменя със следното:
               „Член 4
               Единният коефициент за междусекторна корекция, посочен в член 10а, параграф 5 от Директива 2003/87/ЕО и определен в съответствие с член 15, параграф 3 от Решение 2011/278/ЕС, е посочен в приложение II към настоящото решение.“

               2.

               Приложение II се заменя с текста в приложението към настоящото решение.

         Член 2
   Настоящото решение влиза в сила на 1 март 2017 г.

      Съставено в Брюксел на 24 януари 2017 година.

            За Комисията

            Председател

         Jean-Claude JUNCKER

      (1)  ОВL 275, 25.10.2003 г., стр. 32.

      (2)  ОВ L 130, 17.5.2011 г., стр. 1.

      (3)  Решение 2013/448/EС на Комисията от 5 септември 2013 г. относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО на Европейския парламент и на Съвета (ОВ L 240, 7.9.2013 г., стр. 27).

      ПРИЛОЖЕНИЕ
      Приложение II към Решение 2013/448/ЕС се заменя със следното:

            „ПРИЛОЖЕНИE II
            В периода 2013—2020 г. стойностите на коефициента за междусекторна корекция, приложим по отношение на безплатните квоти за инсталациите, които не попадат в обхвата на член 10а, параграф 3 от Директива 2003/87/ЕО, са следните:

                        Година

                        Коефициент за междусекторна корекция

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %“


title: Решение (ОВППС) 2016/1338 на Съвета от 4 август 2016 година за изменение на Решение (ОВППС) 2015/2052 за удължаване на мандата на специалния представител на Европейския съюз в Косово (Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.)

text:
                  5.8.2016

                  BG

                  Официален вестник на Европейския съюз

                  L 212/109

            РЕШЕНИЕ (ОВППС) 2016/1338 НА СЪВЕТА
      от 4 август 2016 година
      за изменение на Решение (ОВППС) 2015/2052 за удължаване на мандата на специалния представител на Европейския съюз в Косово (*)

      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 33 и член 31, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:

                  (1)

                  На 25 януари 2012 г. Съветът прие Решение 2012/39/ОВППС (1) за назначаване на г-н Samuel ŽBOGAR за специален представител на Европейския съюз (СПЕС) в Косово.

                  (2)

                  На 16 ноември 2015 г. Съветът прие Решение (ОВППС) 2015/2052 (2) за удължаване на мандата на СПЕС до 28 февруари 2017 г.

                  (3)

                  След назначаването на г-н Samuel ŽBOGAR на друга длъжност, г-жа Наталия АПОСТОЛОВА следва да бъде назначена за нов СПЕС в Косово за периода от 1 септември 2016 г. до 28 февруари 2017 г.

                  (4)

                  Следователно Решение (ОВППС) 2015/2052 следва да бъде съответно изменено.

                  (5)

                  СПЕС ще изпълнява мандата си в ситуация, която може да се влоши и да попречи на постигането на целите на външната дейност на Съюза, определени в член 21 от Договора,

            ПРИЕ НАСТОЯЩОТО РЕШЕНИЕ:
      Член 1
      Изменение на Решение (ОВППС) 2015/2052
      Член 1 от Решение (ОВППС) 2015/2052 се заменя със следното:

         „Член 1
         Специален представител на Европейския съюз
         1.   Мандатът на г-н Samuel ŽBOGAR като специален представител на Европейския съюз (СПЕС) се удължава до 31 август 2016 г.
         2.   Г-жа Наталия АПОСТОЛОВА се назначава за СПЕС в Косово за периода от 1 септември 2016 г. до 28 февруари 2017 г.
         3.   Мандатът на СПЕС може да бъде прекратен по-рано по решение на Съвета, взето по предложение на върховния представител на Съюза по въпросите на външните работи и политиката на сигурност (ВП).“

      Член 2
      Влизане в сила
      Настоящото решение влиза в сила в деня на приемането му.

         Съставено в Брюксел на 4 август 2016 година.

               За Съвета

               Председател

            M. LAJČÁK

         (*)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.

         (1)  Решение 2012/39/ОВППС на Съвета от 25 януари 2012 г. за назначаване на специалния представител на Европейския съюз в Косово (ОВ L 23, 26.1.2012 г., стр. 5).

         (2)  Решение (ОВППС) 2015/2052 на Съвета от 16 ноември 2015 г. за удължаване на мандата на специалния представител на Европейския съюз в Косово (ОВ L 300, 17.11.2015 г., стр. 22).


title: Решение на Съвета от 18 март 2014 година за назначаване и замяна на членове на управителния съвет на Европейския център за развитие на професионалното обучение

text:
               21.3.2014

               BG

               Официален вестник на Европейския съюз

               C 82/2

      РЕШЕНИЕ НА СЪВЕТА

   от 18 март 2014 година
   за назначаване и замяна на членове на управителния съвет на Европейския център за развитие на професионалното обучение
   2014/C 82/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесената от Комисията в Съвета кандидатура в категорията на представителите на организациите на работниците и служителите,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               Мястото на члена от Хърватия трябва да бъде запълнено,

         ПРИЕ НАСТОЯЩОТО РЕШЕНИЕ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:

                  ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ:

               ХЪРВАТИЯ

               г-жа Dijana ŠOBOTA

               Изпълнителен секретар за международното сътрудничество и образованието

               UATUC

      Съставено в Брюксел на 18 март 2014 година.

            За Съвета

            Председател

         E. VENIZELOS

      (1)  ОВ L 39, 13.2.1975 г., стр. 1.

      (2)  ОВ С 228, 31.7.2012 г., стр. 3.